ফের দুর্ঘটনা মা ফ্লাইওভারে

কলকাতা: ফের পথ দুর্ঘটনা মা ফ্লাইওভারে (Maa Flyover)। দুর্ঘটনায় বলি ১। জানা গিয়েছে, বেপরোয়া বাইক চালানোর ফলেই ঘটে দুর্ঘটনা। নিয়ন্ত্রণ হারিয়ে বাইক পড়ে যান যুবক। ঘটনাস্থলেই তাঁর মৃত্যু হয়েছে।

পুলিশ সূত্রে খবর, বুধবার সকালে দুর্ঘটনার খবর পেয়ে ঘটনাস্থলে আসে পুলিশ। ওই যুবককে উদ্ধার করা হয়। নিকটবর্তী হাসপাতালে নিয়ে যাওয়া হলে তাঁকে মৃত বলে ঘোষণা করা হয়। দুর্ঘটনার পর দীর্ঘক্ষণ রাস্তায় রক্তাক্ত অবস্থায় পড়েছিল তাঁর দেহ।

আরও পড়ুন: রাজ্য রাজনীতিতে জয় জগন্নাথ, দিলীপে অস্বস্তি বঙ্গ বিজেপিতে?

পুলিশ সূত্রে খবর, মৃত যুবক দ্রুত গতিতে বাইক চালিয়ে পার্ক সার্কাস থেকে সায়েন্স সিটির দিকে যাচ্ছিলেন। সেই সময় র‍্যাম্প উপর অত্যন্ত দ্রুতগতিতে বাইক স্কিট করে যায়। ঘটনাস্থল থেকে ২০০ মিটার দূরে গিয়ে ছিটকে পড়ে বাইকটি। যুবকের মাথায় কোনও হেলমেট ছিল না।

উল্লেখ্য, এর আগেও বহুবার মা ফ্লাইওভারে দুর্ঘটনা ঘটেছে। মারাও গিয়েছেন বেশ কয়েকজন। এদিন ফের পথদুর্ঘটনা ঘটে মা ফ্লাইওভারে।